Bulchiinsa Sirna Haqaa, keessumaayyuu, Bulchiinsa Sirna Haqaa Yakkaa keessatti ga’een Abbaa Alangaa fi Poolisii ol’aanaa dha. Akkaataa Seeraa Sirna Deemsa Falmii yakka keewwata 8(1) jalatti tumameen Abbaan Alangaa tumaalee seera kana keessatti tumaman hojii irra oolchuuf dirqama qaba. Dhimmoota yakkaa ilaalchisee bakka gochi yakkaaa raawwatameera jedhee shakketti ykn gochi yakkaa raawwatamuun isaa odeeffannoon akka isaa qaqqabeen qorannoon yakkaa akka gaggeeffamu taasisuun aangoo fi gahee hojii Abbaa Alangaa ti. Kana malees, dhimmoota yakkaa irratti poolisii waliin qindoominaan hojjachuu akka qabus seera kana keewwata 8(2) jalatti tumamee jira.